HMAS Napier
Alus tilattiin Fairfield Shipbuilding and Engineering Companylta Govanista. Sen köli laskettiin 26. heinäkuuta 1939, ja alus laskettiin vesille 22. toukokuuta 1940 kumminaan valmistustelakan toimitusjohtajan George W. Barrin puoliso. Alus nimettiin Krimin sodassa Bomarsundia piirittäneen laivasto-osaston komentajan, amiraali Sir Charles Napierin (1786–1860) mukaan. Alus otettiin palvelukseen 28. marraskuuta ensimmäisenä päällikkönään Stephen H. T. Arliss.
HMS Niord (1898)
Parlamentti vahvisti budjettiin aluksen hankintaan tarvittavat varat vuonna 1896 Saksan ja Venäjän aloitettua laivastojensa varustamisen. Aluksen hankinnasta järjestetyn tarjouskilpailun voitti Lindholmens Verkstads Göteborgissa, joka valmisti rungon ja Motala valmisti aluksen koneiston alihankintana. Sen köli laskettiin maaliskuussa 1896 ja alus laskettiin vesille 31. maaliskuuta 1898 ja se otettiin palveluksen 23. helmikuuta 1899.